**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

«\_\_\_\_\_\_» «\_\_\_\_\_\_\_\_\_\_\_\_» 2019 թվականի N \_\_\_\_\_\_\_ Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ**

**ԿԱՏԱՐԵԼՈՒ ՄԱՍԻՆ**

**-----------------------------------------------------------------------------------------------------------------**

 Հիմք ընդունելով «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 23-րդ հոդվածի 3-րդ մասը՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման N 5 հավելվածի N 8 աղյուսակում կատարել փոփոխություններ՝ համաձայն հավելվածի:

2. Սույն որոշումը տարածվում է մինչև սույն որոշումն ուժի մեջ մտնելը Հայաստանի Հանրապետության մշակույթի նախարարության կողմից դրամաշնորհային ծրագրերի իրականացման համար կնքված պայմանագրերի վրա:

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ՝ Ն. ՓԱՇԻՆՅԱՆ

**ՏԵՂԵԿԱՆՔ-ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**1. Իրավական ակտի ընդունման անհրաժեշտությունը (նպատակը)**

 Համաձայն Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման N 5 հավելվածի N 8 աղյուսակի ՀՀ մշակույթի նախարարությանը նախատեսված հատկացումները դրամաշնորհների ձևով տրամադրվում են **առանց մրցույթի** հետևյալ ծրագրերի միջոցառումների ենթաուղղություններին՝

 **«1168. Արվեստների ծրագիր»** ծրագրի «11005. Մշակութային միջոցառումների իրականացում» միջոցառման ենթաուղղություններ՝

* «Միջազգային թատերական նախագծերին անհատ կատարողների և թատերախմբերի մասնակցություն»,
* «Միջազգային երաժշտական նախագծերին անհատ կատարողների և կոլեկտիվների մասնակցություն»,
* «Միջազգային պարի նախագծերին անհատ կատարողների և կոլեկտիվների մասնակցություն»,
* «Միջազգային ցուցահանդեսներին մասնակցություն»,
* «Աջակցություն մանկապատանեկան միջոցառումներին»,
* «Աջակցություն հոբելյանական ծրագրերի իրականացմանը»,
* «Աջակցություն պետական և ազգային տոներին նվիրված ծրագրերի իրականացմանը»,
* «Միջազգային մշակութային համագործակցության իրականացում, սփյուռքի հետ համագործակցություն, հայ մշակույթի պահպանում»,
* «Աջակցություն այլ մշակութային միջոցառումների և ծրագրերի իրականացմանը».

 **«1056. Կինեմատոգրաֆիայի ծրագիր»** ծրագրի «11005. Աջակցություն կինոարվեստին» միջոցառման ենթաուղղություն՝

* «Միջազգային կինոփառատոներին, կինոշուկաներին և կինոնախագծերին մասնակցություն, ուսումնակրթական ծրագրերի իրականացում, եվրոպական աուդիովիզուալ օբսերվատորիային անդամակցություն».

 **«1075. Մշակութային ժառանգության ծրագիր»** ծրագրի «11005. Աջակցություն ոչ նյութական մշակութային ժառանգության պահպանմանը» միջոցառման ենթաուղղություն՝

* «Ոչ նյութական մշակութային ժառանգության միջազգային հանրահռչակում».

 **«1124. Գրքի և գրչության ծրագիր»** ծրագրի «11005. Աջակցություն գրականության հանրահռչակմանը, գրական ծրագրերին և գրքերի միջազգային ցուցահանդեսներին մասնակցությանը» միջոցառման ենթաուղղություն՝

* «Գրքերի միջազգային ցուցահանդեսներին և նախագծերին մասնակցությանը»:

 Ծրագրերի համար հատկացումները դրամաշնորհների ձևով տրամադրվում են վերոնշյալ աղյուսակում նշված ՊՈԱԿ-ների միջոցով, մինչդեռ, ելնելով իրականացվող ծրագրերի և միջոցառումների առանձնահատկություններից, անկանխատեսելիությունից, բազմաբնույթ և բազմաբովանդակ լինելուց, ինչպես նաև մշակութային գործունեություն իրականացնող կազմակերպությունների համար հավասար պայմանների ապահովման նպատակով, առանձին դեպքերում անհրաժեշտություն է առաջանում առանց մրցույթի դրամաշնորհային միջոցների հատկացմամբ աջակցել ՀՀ մշակույթի նախարարության ենթակայությամբ գործող այլ ՊՈԱԿ-ների կողմից ներկայացված ծրագրերին և միջոցառումներին: Հարկ է նշել, որ հնարավոր չէ նախօրոք կանխատեսել հայաստանյան մասնակիցների ներգրավվածությունը միջազգային ծրագրերին և նախագծերին՝ կախված հրավիրող կողմի սահմանած ժամկետներից և պայմաններից: Ստեղծվել է մի իրավիճակ, երբ ծրագիրը կամ միջոցառումը պատշաճ և ժամանակին ֆինանսավորելու համար անհրաժեշտ է լինում այն իրականացնել լրացուցիչ օղակի՝ աղյուսակում նշված որևէ ՊՈԱԿ-ի միջոցով, ինչն ուղղակիորեն **խոչընդոտում** և **անհնարին է** դարձնում ՀՀ մշակույթի նախարարության և ծրագիրն իրականացնող կազմակերպության բնականոն գործունեությունը՝ առաջացնելով արհեստական դժվարություններ: Նման մեթոդների կիրառման պարագայում մշակութային բազմաթիվ ծրագրեր կանգնած են **ձախողման** առջև, ինչը խիստ **բացասաբար** է անդրադառնում ոլորտում հավասարակշռված ու նպատակային ծրագրային քաղաքականության իրականացման վրա: Առաջացած խնդրի լուծման նպատակով անհրաժեշտություն է առաջացել **փոփոխություններ** կատարել Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման N 5 հավելվածի N 8 աղյուսակում՝ որպես **դրամաշնորհ ստացող տնտեսվարող սուբյեկտներ սահմանելով** մշակութային քաղաքականությունն իրականացնող պետական ոչ առևտրային կազմակերպությունները:

 **2. Առաջարկվող կարգավորման բնույթը**

 Կարևորելով օտարերկրյա պետություններում հայկական մշակույթի ներկայացվածության ու ճանաչելիության բարձրացումը, արտասահմանյան երկրների և սփյուռքի մշակութային կազմակերպությունների հետ համագործակցության շրջանակների ընդլայնումը, հայ արվեստագետների և անհատ կատարողների միջազգային հեղինակություն ունեցող մշակութային միջոցառումներին մասնակցության ապահովումը՝ անհրաժեշտություն է առաջացել փոփոխություններ կատարել Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման N 5 հավելվածի N 8 աղյուսակում՝ որպես դրամաշնորհ ստացող տնտեսվարող սուբյեկտներ սահմանելով մշակութային քաղաքականությունն իրականացնող պետական ոչ առևտրային կազմակերպությունները:

**3. Նախագծի մշակման գործընթացում ներգրավված ինստիտուտները և անձինք**

Իրավական ակտի նախագիծը մշակվել է ՀՀ կրթության, գիտության, մշակույթի և սպորտի նախարարության մասնագետների կողմից:

**4. Ակնկալվող արդյունքը**

 Որոշման ընդունման արդյունքում 2019 թվականի պետական բյուջեով հաստատված «1168. Արվեստների ծրագիր» ծրագրի «11005. Մշակութային միջոցառումների իրականացում», «1056. Կինեմատոգրաֆիայի ծրագիր» ծրագրի «11005. Աջակցություն կինոարվեստին», «1075. Մշակութային ժառանգության ծրագիր» ծրագրի «11005. Աջակցություն ոչ նյութական մշակութային ժառանգության պահպանմանը» և «1124. Գրքի և գրչության ծրագիր» ծրագրի «11005. Աջակցություն գրականության հանրահռչակմանը, գրական ծրագրերին և գրքերի միջազգային ցուցահանդեսներին մասնակցությանը» միջոցառումների համար հատկացված ֆինանսավորումները առանց մրցույթի կտրամադրվեն մշակութային քաղաքականությունն իրականացնող այն պետական ոչ առևտրային կազմակերպություններին, որոնք կներկայացնեն ծրագրերի և միջոցառումների հայտեր, կկարգավորվի ֆինանսական միջոցների համաչափ տրամադրումը կազմակերպություններին:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ընդունման կապակցությամբ այլ նորմատիվ իրավական ակտեր ընդունելու անհրաժեշտություն չկա:

**ԱՄՓՈՓԱԹԵՐԹ**

 **«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՎԵՐԱԲԵՐՅԱԼ**

|  |  |  |
| --- | --- | --- |
| **Առարկության, առաջարկության հեղինակ¸ գրության ստացման ամսաթիվ, գրության համար** | **Առարկության, առաջարկության բովանդակություն** | **Եզրակացություն**  |
| 1 | 2 | 3 |
| 1. Ֆինանսների նախարարություն 03.07.2019 թ. N 01/8-3/11130-2019 գրություն  | 1. Նախագծի 2-րդ կետի «Հայաստանի Հանրապետության կրթության, գիտության, մշակույթի և սպորտի նախարարին` հաստատել մշակութային քաղաքականությունն իրականացնող կազմակերպությունների ցանկը» բառերը փոխարինել «Հայաստանի Հանրապետության կրթության, գիտության, մշակույթի և սպորտի նախարարին` հաստատել առանց մրցույթի իրականացման դրամաշնորհ ստացող մշակութային քաղաքականությունն իրականացնող պետական ոչ առևտրային կազմակերպությունների ցանկը՝ ըստ իրականացվող միջոցառումների և ըստ ֆինանսական միջոցների չափի՝ տվյալ միջոցառման ընդհանուր ֆինանսական հատկացումների շրջանակներում» բառերով:2. Նախագծի հավելվածում «մշակույթի ոլորտի քաղաքականությունն իրականացնող կազմակերպություններ» բառերը փոխարինել «մշակութային քաղաքականությունն իրականացնող պետական ոչ առևտրային կազմակերպություններ» բառերով: | Ընդունվել է:Ընդունվել է: |
| 2. Արդարադատության նախարարություն 18.07.2019 թ. N 01/27.1/15805-19 գրություն | «Հայաստանի Հանրապետության կառավարության 2018 թվականի դեկտեմբերի 27-ի թիվ 1515-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագիծը համապատասխանում է ՀՀ օրենսդրությանը: | Ընդունվել է ի գիտություն: |